คปภ.ร่วมภาคีบริษัทประกันภัย จัดประกันภัย 7 บาทและ 10 บาท Plus มอบเป็นของขวัญปีใหม่ให้กับประชาชน
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย(คปภ.) กล่าวว่า ในช่วงเทศกาลปีใหม่ที่จะถึงนี้ คปภ.ร่วมกับบริษัทประกันภัย จัดผลิตภัณฑ์บริหารความเสี่ยงในการเดินทางให้เข้าถึงกับประชาชนทุกระดับ จึงพัฒนากรมธรรม์ประกันภัยอุบัติเหตุกลุ่ม 7 บาท และกรมธรรม์ประกันอุบัติเหตุกลุ่ม 10 บาทพลัส ซึ่งมีความคุ้มครองในส่วนของค่ารักษาพยาบาลโดยกรมธรรม์คุ้มครองเป็นระยะเวลา 30 วันนับตั้งแต่วันที่ทำประกันภัยในช่วงระยะเวลาวันที่ 1 ธันวาคม 2561 - 31 มกราคม 2552 โดยผู้มีสิทธิ์เอาประกันภัยต้องมีอายุตั้งแต่ 20-70 ปีบริบูรณ์

โดยกรมธรรม์ประกันภัย 7 บาทจะให้ความคุ้มครอง 3 กรณีคือ กรณีเสียชีวิต สูญเสียอวัยวะมือเท้า สูญเสียสายตา หรือทุพพลภาพถาวรสิ้นเชิงเนื่องจากอุบัติเหตุ จะได้รับความคุ้มครอง 100,000 บาท อุบัติเหตุการขับขี่ หรือโดยสารรถจักรยานยนต์ จะได้รับความคุ้มครอง 50,000 บาท 
ส่วนของกรมธรรม์ประกันภัย 10 บาท Plus จะได้รับความพิเศษเพิ่มเติม คือคุ้มครองในส่วนของค่ารักษาพยาบาลจากอุบัติเหตุโดยจ่ายตามจริงไม่เกิน 5,000 บาท

ทั้งนี้โครงการดังกล่าวถือเป็นของขวัญปีใหม่ให้กับประชาชนคนไทย ซึ่งล่าสุดมีบริษัทที่เข้าร่วมโครงการแล้ว อาทิ บริษัท แอดวานซ์ อินโฟร์เซอร์วิส จำกัด (มหาชน) บริษัท เคาน์เตอร์เซอร์วิส จำกัดบริษัท เทสโก้ เจเนอรัลอินชัวรันส์โบรกเกอร์ บริษัท บิ๊กซีอินชัวรันซ์ โบรกเกอร์ ธนาคารออมสิน และบริษัท บางจากปิโตรเลียม จำกัด มหาชน ที่จะมอบสิทธิพิเศษสมัครใช้กรมธรรม์ดังกล่าวโดยไม่เสียค่าใช้จ่ายให้กับลูกค้าที่มาใช้บริการ